               EURÓPAI BIZOTTSÁG
            Brüsszel, 2015.9.16.
            COM(2015) 456 final
            2015/0206(NLE)
            Javaslat
            A TANÁCS HATÁROZATA
            az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodással létrehozott, kereskedelemmel és fenntartható fejlődéssel foglalkozó albizottságban és kereskedelmi formációban ülésező Társulási Bizottságban képviselendő uniós álláspontról

               INDOKOLÁS

               1.A JAVASLAT HÁTTERE

               A javaslat indokai és céljai

               A csatolt javaslat képezi a jogi eszközt az Unió és egy harmadik ország közötti társulási megállapodás által létrehozott szerven belül az Unió nevében elfogadandó uniós álláspont meghatározásához. A javaslat konkrétan az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: megállapodás) végrehajtásához kapcsolódik.

               A társulási megállapodást 2014. június 27-én írták alá, és 2014. szeptember 1-je óta az uniós tagállamok általi megerősítésig ideiglenesen alkalmazzák. A 2014. június 16-i 2014/494/EU tanácsi határozat
                  1
                az Európai Unió és az Európai Atomenergia-közösség és tagállamaik nevében jóváhagyta a megállapodás aláírását és bizonyos rendelkezéseinek ideiglenes alkalmazását.

               A megállapodás létrehozta a kereskedelmi formációban ülésező Társulási Bizottságot, amely nyomon követi a megállapodás IV. címének (Kereskedelem és kereskedelemmel kapcsolatos ügyek) végrehajtását, és foglalkozik a kapcsolódó kérdésekkel. E bizottság feladata, hogy a megállapodás 268. cikke szerint összeállítsa a választottbírók névjegyzékét a vitarendezési mechanizmus megfelelő működésének biztosítása érdekében.

               A megállapodás továbbá létrehozza a kereskedelemmel és a fenntartható fejlődéssel foglalkozó albizottságot, amely révén a megállapodás mindkét fele újra megerősíti kötelezettségvállalását a fenntartható fejlődés elérése iránt, és elismeri, hogy ennek a gazdasági fejlődés, a társadalmi fejlődés és a környezetvédelem a kölcsönösen összefüggő és egymást erősítő pillérei.

               A megállapodás 243. cikke értelmében a kereskedelemmel és a fenntartható fejlődéssel foglalkozó albizottság első ülésén összeállítja azon személyek névjegyzékét, akik hajlandók és képesek szakértőként részt venni a testület kereskedelemmel és fenntartható fejlődéssel kapcsolatos eljárásaiban.

               A javaslatnak a szabályozási terület jelenlegi rendelkezéseivel való összhangja

               E javaslat – a fent említett társulási megállapodás rendelkezései alapján – az Unió közös kereskedelempolitikáját hajtja végre egy, a keleti partnerséghez tartozó ország viszonylatában. A javaslat célja, hogy létrehozza azokat a nélkülözhetetlen intézményi eszközöket, amelyek az Unió és Grúzia számára lehetővé teszik a megállapodás alkalmazására és értelmezésére vonatkozó kétoldalú viták hatékony kezelését. Összhangban áll a más kereskedelmi partnerekkel kötött szabadkereskedelmi megállapodások keretében megtárgyalt vagy végrehajtott vitarendezési mechanizmusok uniós megközelítésével. Összhangban áll továbbá a kereskedelemmel és fenntartható fejlődéssel kapcsolatos uniós megközelítéssel is.

               A javaslat egyéb uniós politikákkal való összhangja

               Ez a javaslat összhangban áll és kiegészíti az Unió többi külső politikáját, nevezetesen az európai szomszédságpolitikát és a fejlesztési együttműködési politikát Grúzia viszonylatában.

               2.Jogalap, szubszidiaritás és arányosság

               Jogalap

               Az Európai Unió és Grúzia közötti társulási megállapodás által létrehozott bizottságokban képviselendő uniós álláspont meghatározásának jogalapját az Európai Unió működéséről szóló szerződés képezi, különös tekintettel annak 207. cikke (4) bekezdésére, összefüggésben 218. cikke (9) bekezdésével.

               Szubszidiaritás (nem kizárólagos hatáskör esetén)

               A közös kereskedelempolitika az EUMSZ 3. cikke szerint az Unió kizárólagos hatásköre. A szubszidiaritás elve ezért nem alkalmazandó.

               Arányosság

               Erre a javaslatra az Uniónak a megállapodásban vállalt nemzetközi kötelezettségei végrehajtásához van szükség.

               A jogi aktus típusának megválasztása

               Ez a javaslat megfelel az EUMSZ 218. cikke (9) bekezdésének, amely a határozatok Tanács általi elfogadását irányozza elő. Nincs más olyan jogi eszköz, amely útján elérhetőek lennének e javaslat célkitűzései.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               Az érdekelt felekkel folytatott konzultációk

               E javaslat vonatkozásában az érdekelt felekkel folytatott konzultációk nem alkalmazandók.

               Szakértői vélemények beszerzése és felhasználása

                  A Bizottság figyelembe vette a tagállamok által az elmúlt években szolgáltatott információkat olyan, megfelelő szakképzettséggel rendelkező uniós polgárokkal kapcsolatban, akik alkalmasak arra, hogy választottbíróként közreműködjenek az Unió kereskedelmi megállapodásai keretében felmerülő viták megoldásában.

               Hatásvizsgálat

                  A javaslat az Unió és Grúzia közötti társulási megállapodás és különösen annak a kereskedelemről és kereskedelemmel kapcsolatos ügyekről szóló IV. címe szempontjainak végrehajtására vonatkozik. A javaslatnak semmilyen hatása sincs az Unió gazdasági, szociális vagy környezetvédelmi szakpolitikájára. A társulási megállapodást 2014. szeptember 1-je óta ideiglenesen alkalmazzák, és végrehajtása nagyon korai szakaszban jár.

               Célravezető szabályozás és egyszerűsítés

                  Az Unió és Grúzia közötti társulási megállapodásra nem vonatkoznak a REFIT-eljárások. A megállapodás nem ró semmilyen költségeket a kkv-kra, és nem vet fel kérdéseket a digitális környezet szempontjából.

               Alapjogok

                  A javaslat nem érinti az alapjogok védelmét.

               4.KÖLTSÉGVETÉSI VONZATOK

                  Tárgytalan.

               5.EGYÉB ELEMEK

               Végrehajtási tervek, valamint a nyomon követés, az értékelés és a jelentéstétel szabályai

                  A társulási megállapodás végrehajtását rendszeresen felülvizsgálja az EU–Grúzia Társulási Tanács. Az Európai Bizottság is vállalta, hogy évente jelentést tesz az Európai Parlamentnek a megállapodás IV. címének (Kereskedelem és kereskedelemmel kapcsolatos ügyek) végrehajtásáról, ideértve az e javaslatban foglalt elemeket is.

               Magyarázó dokumentumok (irányelvek esetén)

                  Tárgytalan.

               A javaslat egyes rendelkezéseinek részletes magyarázata

                  A javaslat célja, hogy uniós álláspont kerüljön elfogadásra az Unió és Grúzia közötti társulási megállapodás kereskedelmi részének végrehajtásával kapcsolatban. A megállapodás IV. címe (Kereskedelem és kereskedelemmel kapcsolatos ügyek) tartalmazza a 14. fejezetet (Vitarendezés), amely rendelkezik a megállapodás felei között kereskedelmi ügyekkel kapcsolatos kérdésekben felmerült, a megállapodás kereskedelmi részének alkalmazását vagy értelmezését érintő viták rendezésével kapcsolatos mechanizmusról. A 14. fejezetben leírt választottbírósági eljárás értelmében a panaszos fél kérheti választottbírói testület felállítását a kétoldalú vita rendezése érdekében. A megállapodás 268. cikke szabályozza a választottbírói testület összetételét. A megállapodás olyan képesített személyek névjegyzékének összeállításáról rendelkezik, akik választottbíróként szolgálhatnak. Ennek megfelelően Grúzia kormányával megvitatták azon választottbírók névjegyzéktervezetét, akik hajlandók és képesek részt venni a választottbírói testület munkájában; ebben a névjegyzékben öt jelölt szerepel az Unióból, öt jelölt Grúziából, valamint öt jelölt harmadik országokból, akik a választottbírói testület elnökének szerepét tölthetik be. E névjegyzéket akkor fogják használni, ha választottbírói testület felállítása válik szükségessé.

               A megállapodás IV. címének (Kereskedelem és kereskedelemmel kapcsolatos ügyek) részét képezi a 13. fejezet is (Kereskedelem és fenntartható fejlődés), amely értelmében a megállapodás mindkét fele a nemzetközi kereskedelem oly módon történő ösztönzése mellett kötelezi el magát, amely hozzájárul a fenntartható fejlődés célkitűzéséhez a jelen és jövő generációk jóléte érdekében, és annak biztosítása mellett, hogy ez a célkitűzés minden szinten beépül és tükröződik a kereskedelmi kapcsolataikban. A felek valamennyi felmerülő ügy kapcsán mindent megtesznek annak kormányzati konzultációk révén történő, kölcsönösen kielégítő rendezése érdekében. Ha azonban egy fél úgy találja, hogy az ügyet a kormányzati konzultációk során nem rendezték kielégítően, a megállapodás értelmében lehetősége van szakértői testület összehívását kérni az ügy megvizsgálása érdekében. A megállapodás 243. cikkének (3) bekezdése előírja, hogy a kereskedelemmel és a fenntartható fejlődéssel foglalkozó albizottság összeállítja annak a legalább 15 személynek a névjegyzékét, akik hajlandók és képesek a testület eljárásaiban szakértőként részt venni.

               2015/0206 (NLE)

               Javaslat

               A TANÁCS HATÁROZATA

               az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodással létrehozott, kereskedelemmel és fenntartható fejlődéssel foglalkozó albizottságban és kereskedelmi formációban ülésező Társulási Bizottságban képviselendő uniós álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,

               tekintettel az Európai Bizottság javaslatára,

               mivel:

               (1)Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: megállapodás) 431. cikkének (3) és (4) bekezdése előírja a megállapodás egyes részeinek ideiglenes alkalmazását.

               (2)A 2014. június 16-i 2014/494/EU tanácsi határozat
                  2
                3. cikke felsorolja a megállapodás ideiglenesen alkalmazandó rendelkezéseit, ideértve a kereskedelemmel és a fenntartható fejlődéssel foglalkozó albizottság, illetve a kereskedelmi formációban ülésező Társulási Bizottság létrehozására és működésére, valamint a kereskedelemre és fenntartható fejlődésre, illetőleg a vitarendezésre vonatkozó rendelkezéseket.

               (3)A megállapodás 240. cikke szerint a kereskedelemmel és a fenntartható fejlődéssel foglalkozó albizottság maga állapítja meg eljárási szabályzatát.

               (4)A megállapodás 243. cikke előírja, hogy a kereskedelemmel és a fenntartható fejlődéssel foglalkozó albizottság első ülésén megállapodik azon személyek névjegyzékéről, akik hajlandók és képesek a testület kereskedelemmel és fenntartható fejlődéssel kapcsolatos eljárásaiban szakértőként részt venni.

               (5)A megállapodás 268. cikke úgy rendelkezik, hogy a kereskedelmi formációban ülésező Társulási Bizottság a megállapodás ideiglenes alkalmazásának kezdetétől számított hat hónapon belül megállapodik azon személyek névjegyzékről, akik választottbíróként szolgálhatnak a vitarendezési eljárásokban.

               (6)Indokolt ezért meghatározni az Unió álláspontját a kereskedelemmel és fenntartható fejlődéssel foglalkozó albizottság eljárási szabályzatával, valamint azon személyeknek a szóban forgó albizottság által elfogadandó névjegyzékével kapcsolatban, akik hajlandók és képesek a testület kereskedelemmel és fenntartható fejlődéssel kapcsolatos eljárásaiban szakértőként részt venni, továbbá azon személyeknek a kereskedelmi formációban ülésező Társulási Bizottság által elfogadandó névjegyzékével kapcsolatban, akik a vitarendezés során választottbíróként szolgálhatnak,

               ELFOGADTA EZT A HATÁROZATOT:

               1. cikk

               (1)Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás 240. cikkével létrehozott, kereskedelemmel és fenntartható fejlődéssel foglalkozó albizottság eljárási szabályzatának, valamint a testület kereskedelemmel és fenntartható fejlődéssel kapcsolatos eljárásaiban szakértőként részt venni hajlandó és képes személyek névjegyzékének elfogadásával kapcsolatosan képviselendő uniós álláspont az említett albizottság e határozathoz csatolt határozattervezetein alapul.

               (2)Az Uniót a kereskedelemmel és a fenntartható fejlődéssel foglalkozó albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez.

               2. cikk

               (1)Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás 408. cikkével létrehozott, kereskedelmi formációban ülésező Társulási Bizottságban a vitarendezés során választottbíróként szolgáló személyek névjegyzékének elfogadásával kapcsolatosan képviselendő uniós álláspont az említett bizottság e határozathoz csatolt határozattervezetén alapul.

               (2)Az Uniót a kereskedelmi formációban ülésező Társulási Bizottságban képviselő személyek a Tanács további határozata nélkül elfogadhatnak kisebb módosításokat a határozattervezethez.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 261., 2014.8.30., 1. o.

                     (2)
                  A Tanács 2014. június 16-i határozata az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak az Európai Unió nevében történő aláírásáról és ideiglenes alkalmazásáról (HL L 261., 2014.8.30., 1. o.).

    ---documentbreak---

               EURÓPAI BIZOTTSÁG
            Brüsszel, 2015.9.16.
            COM(2015) 456 final
            MELLÉKLET
            a következőhöz:
            JavaslatA TANÁCS HATÁROZATA
            az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodással létrehozott, kereskedelemmel és fenntartható fejlődéssel foglalkozó albizottságban és kereskedelmi formációban ülésező Társulási Bizottságban képviselendő uniós álláspontról

               TERVEZET

               AZ EU–GRÚZIA kereskedelemmel és fenntartható fejlődéssel foglalkozó albizottság 1/2015 HATÁROZATA

               (2015. ...)

               eljárási szabályzatának elfogadásáról

               AZ EU–GRÚZIA KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG,

               tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (a továbbiakban: megállapodás) és különösen annak 240. cikkére,

               mivel:

               (1)A megállapodás 431. cikkének megfelelően a megállapodás egyes részei 2014. szeptember 1-jétől ideiglenesen alkalmazandók.

               (2)A megállapodás 240. cikke előírja, hogy a kereskedelemmel és a fenntartható fejlődéssel foglalkozó albizottság felügyeli a megállapodás IV. címe (Kereskedelem és kereskedelemmel kapcsolatos ügyek) 13. fejezetének (Kereskedelem és fenntartható fejlődés) végrehajtását.

               (3)A megállapodás 240. cikkének (3) bekezdése szerint a kereskedelemmel és a fenntartható fejlődéssel foglalkozó albizottság elfogadja eljárási szabályzatát,

               A KÖVETKEZŐKÉPPEN HATÁROZOTT:

               1. cikk

               A kereskedelemmel és a fenntartható fejlődéssel foglalkozó albizottság függelékben szereplő eljárási szabályzata elfogadásra kerül.

               2. cikk

               Ez a határozat az elfogadásának napján lép hatályba.

               Kelt …, -án/-én.

                        a kereskedelemmel és a fenntartható fejlődéssel foglalkozó albizottság részéről

                        az elnök

               Függelék

               Az EU–Grúzia kereskedelemmel és fenntartható fejlődéssel foglalkozó albizottság eljárási szabályzata

               1. cikk

               Általános rendelkezések

               (1)Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: megállapodás) 240. cikkének megfelelően létrehozott, kereskedelemmel és fenntartható fejlődéssel foglalkozó albizottság támogatja a megállapodás 408. cikkének (4) bekezdésével összhangban kijelölt, kereskedelmi formációban ülésező Társulási Bizottságot a feladatai ellátásában.

               (2)A kereskedelemmel és a fenntartható fejlődéssel foglalkozó albizottság a megállapodás IV. címének (Kereskedelem és kereskedelemmel kapcsolatos ügyek) 13. fejezetében (Kereskedelem és fenntartható fejlődés) meghatározott feladatokat hajtja végre.

               (3)A kereskedelemmel és a fenntartható fejlődéssel foglalkozó albizottság az Európai Bizottság és Grúzia kereskedelemmel és fenntartható fejlődéssel kapcsolatos ügyekért felelős képviselőiből áll.

               (4)A kereskedelemmel és a fenntartható fejlődéssel foglalkozó albizottság elnöki tisztségét az Európai Bizottság vagy Grúzia kereskedelemmel és fenntartható fejlődéssel kapcsolatos ügyekért felelős egyik képviselője látja el a 2. cikkel összhangban.

               (5)Az eljárási szabályzatban a „Felek” kifejezés meghatározása a megállapodás 428. cikkében foglaltakat követi.

               2. cikk

               Különleges rendelkezések

               (1)Amennyiben ez az eljárási szabályzat másképpen nem rendelkezik, az EU–Grúzia Társulási Bizottság eljárási szabályzatának 2–14. cikke alkalmazandó.

               (2)A Társulási Bizottságra való hivatkozásokat a kereskedelmi formációban ülésező Társulási Bizottságra való hivatkozásként kell értelmezni. A Társulási Bizottságra vagy a kereskedelmi formációban ülésező Társulási Bizottságra való hivatkozásokat a kereskedelemmel és a fenntartható fejlődéssel foglalkozó albizottságra való hivatkozásként kell értelmezni.

               3. cikk

               Ülések

               A kereskedelemmel és a fenntartható fejlődéssel foglalkozó albizottság szükség szerint ülésezik. A Felek törekednek arra, hogy évente egyszer ülésezzenek.

               4. cikk

               Az eljárási szabályzat módosítása

               Az eljárási szabályzat az EU-Grúzia kereskedelemmel és fenntartható fejlődéssel foglalkozó albizottság határozatával módosítható a megállapodás 240. cikkével összhangban.

               TERVEZET

               AZ EU–GRÚZIA kereskedelemmel és fenntartható fejlődéssel foglalkozó albizottság 2/2015 HATÁROZATA

               (2015. ...)

               a kereskedelemmel és fenntartható fejlődéssel foglalkozó szakértők névjegyzékének elfogadásáról

               AZ EU–GRÚZIA KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG,

               tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (a továbbiakban: megállapodás) és különösen annak 243. cikkére,

               mivel:

               (1)A megállapodás 431. cikkének megfelelően a megállapodás egyes részei 2014. szeptember 1-jétől ideiglenesen alkalmazandók.

               (2)A megállapodás 243. cikkének (3) bekezdése előírja, hogy a kereskedelemmel és a fenntartható fejlődéssel foglalkozó albizottságnak össze kell állítania annak a legalább 15 személynek a névjegyzékét, akik hajlandók és képesek a testület eljárásaiban szakértőként részt venni,

               A KÖVETKEZŐKÉPPEN HATÁROZOTT:

               1. cikk

               Azon személyek névjegyzékét, akik a megállapodás 243. cikkének alkalmazásában hajlandók és képesek a testület eljárásaiban szakértőként részt venni, e határozat függeléke tartalmazza.

               2. cikk

               Ez a határozat az elfogadásának napján lép hatályba.

               Kelt …, -án/-én.

                        a kereskedelemmel és a fenntartható fejlődéssel foglalkozó albizottság részéről

                        az elnök

               Függelék

               A KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ SZAKÉRTŐK NÉVJEGYZÉKE

               Grúzia által javasolt szakértők

               1.
                     Nata Sturua

               2.
                     David Kikodze

               3.
                     Marina Shvangiradze

               4.
                     Ilia Osepashvili

               5.
                     Roin Migriauli

               Az EU által javasolt szakértők

               1.
                     Eddy Laurijssen

               2.
                     Jorge Cardona

               3.
                     Karin Lukas

               4.
                     Hélène Ruiz Fabri

               5.
                     Laurence Boisson De Chazournes

               6.
                     Geert Van Calster

               Elnökök

               1.
                     Jill Murray (Ausztrália)

               2.
                     Janice Bellace (USA)

               3.
                     Ross Wilson (Új-Zéland)

               4.
                     Arthur Appleton (USA)

               5.
                     Nathalie Bernasconi (Svájc)

               Tervezet

               A kereskedelmi formációban ülésező EU–Grúzia Társulási Bizottság 3/2015 határozata

               (2015. ...)

               az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás 268. cikkének (1) bekezdése szerinti választottbírói névjegyzék összeállításáról

               A KERESKEDELMI FORMÁCIÓBAN ÜLÉSEZŐ TÁRSULÁSI BIZOTTSÁG,

               tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti, 2014. június 27-én Brüsszelben aláírt társulási megállapodásra (a továbbiakban: megállapodás) és különösen annak 268. cikke (1) bekezdésére,

               mivel:

               (1)A megállapodás 431. cikkének megfelelően a megállapodás egyes részei 2014. szeptember 1-jétől ideiglenesen alkalmazandók.

               (2)A megállapodás 408. cikkének (3) bekezdése értelmében a Társulási Bizottság hatáskörrel rendelkezik az e megállapodásban előírt határozatok elfogadásához.

               (3)A megállapodás 268. cikkének (1) bekezdése előírja, hogy a kereskedelmi formációban ülésező Társulási Bizottságnak össze kell állítania annak a legalább 15 személynek a névjegyzékét, akik hajlandók és képesek választottbíróként szolgálni,

               ELFOGADTA EZT A HATÁROZATOT:

               Egyetlen cikk

               (1)Azon személyek névjegyzékeit, akik a megállapodás 268. cikkének (1) bekezdése alkalmazásában választottbíróként szolgálhatnak, e határozat függeléke tartalmazza.

               (2)Ez a határozat az elfogadásának napján lép hatályba.

               Kelt …, -án/-én.

                        a kereskedelmi formációban ülésező Társulási Bizottság részéről

                        az elnök

               Függelék

               A VÁLASZTOTTBÍRÓK NÉVJEGYZÉKE

               Grúzia által javasolt választottbírók

               1.
                     Christian Häberli (Svájc)

               2.
                     Donald McRae (Kanada)

               3.
                     John Adank (Új-Zéland)

               4.
                     Ronald Saborio (Costa Rica)

               5.
                     Thomas Cottier (Svájc)

               Az EU által javasolt választottbírók

               1.
                     Claus–Dieter Ehlermann

               2.
                     Giorgio Saccerdoti

               3.
                     Jacques Bourgeois

               4.
                     Pieter Jan Kuijper

               5.
                     Ramon Torrent

               Elnökök

               1.David Unterhalter (Dél-Afrika)

               2.
                     Merit Janow (USA)

               3.
                     Helge Seland (Norvégia)

               4.
                     Leora Blumberg (Dél-Afrika)

               5.
                     William Davey (USA)


               EURÓPAI BIZOTTSÁG
            Brüsszel, 2015.7.1.
            COM(2015) 322 final
            2015/0141(NLE)
            Javaslat
            A TANÁCS HATÁROZATA
            a Kazah Köztársaság Kereskedelmi Világszervezethez történő csatlakozása tekintetében a WTO Általános Tanácsán belül képviselendő európai uniós álláspont meghatározásáról

               INDOKOLÁS

               1.A JAVASLAT HÁTTERE

               •A javaslat indokai és céljai

               Befejező szakaszba érkeztek a Kereskedelmi Világszervezet (WTO) tagjai és a Kazah Köztársaság közötti tárgyalások, melyek a Kazah Köztársaságnak a szervezethez történő csatlakozására vonatkozó feltételekre irányultak. Ezt 20 évig tartó tárgyalássorozat előzte meg, amely akkor kezdődött, amikor a Kazah Köztársaság 1996-ban benyújtotta a WTO-hoz való csatlakozás iránti kérelmét. A csatlakozási feltételek összefoglalása az alábbiakban olvasható, az 5. pontban.

               A Bizottság azzal, hogy a Tanácshoz jóváhagyásra benyújtja a Kazah Köztársaság WTO-csatlakozásának feltételeit, kifejezésre juttatja véleményét, miszerint e feltételek a piacnyitási kötelezettségvállalások kiegyensúlyozott, ám ambiciózus csomagját jelentik, amely jelentős előnyöket fog biztosítani a Kazah Köztársaság és WTO-beli kereskedelmi partnerei számára egyaránt.

               •A javaslatnak a szabályozási terület jelenlegi rendelkezéseivel való összhangja

                  A multilateralizmus az uniós kereskedelmi politika központi eleme, és az EU a megfelelő feltételek mellett támogatja a harmadik országok WTO-csatlakozását.

               •A javaslat egyéb uniós politikákkal való összhangja

                  Az EU külső tevékenységeivel összhangban álló javaslat a multilaterális kereskedelmi rendszer részévé teszi Kazahsztánt, és kikövezi az utat egy új EU–Kazahsztán partnerségi és együttműködési megállapodás megkötése előtt.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A Tanácsnak az Európai Unió működéséről szóló szerződés (EUMSZ) 218. cikkének (9) bekezdése értelmében határozatot kell hoznia az Kazah Köztársaság WTO-csatlakozására vonatkozó feltételek jóváhagyásáról ahhoz, hogy az EU ezt a jóváhagyást hivatalosan is támogatni tudja a WTO előtt.

               •Szubszidiaritás (nem kizárólagos hatáskör esetén)

               Tárgytalan. A kereskedelem az EU kizárólagos hatáskörébe tartozik.

               •Arányosság

               A 218. cikk (9) bekezdése szerinti tanácsi határozatra van szükség.

               •A jogi aktus típusának megválasztása

               A 218. cikk (9) bekezdése szerinti tanácsi határozatra van szükség.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan

               •Az érdekelt felekkel folytatott konzultációk

                  Tárgytalan

               •Szakértői vélemények beszerzése és felhasználása

                  Tárgytalan

               •Hatásvizsgálat

                  Szükségtelen. A 218. cikk (9) bekezdése szerinti tanácsi határozatra van szükség.

               •Célravezető szabályozás és egyszerűsítés

                  A javaslat nem kötődik a REFIT-hez.

               •Alapjogok

                  A javaslat nem érinti az alapjogok védelmét.

               4.KÖLTSÉGVETÉSI VONZATOK

                  A javaslatnak nincsenek az uniós költségvetést érintő vonzatai.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

                  Tárgytalan

               •A javaslat egyes rendelkezéseinek részletes magyarázata

               A csatlakozási feltételek összefoglalása

               A kötelezettségvállalások jegyzéke

               Áruk (általános)

               A kazahsztáni tarifajegyzék 11 812 nemzeti tarifasort tartalmaz (10 számjegyig terjed). A mezőgazdasági tarifasorok száma 2441, a nem mezőgazdaságiaké 9371.

               Kazahsztán a lekötött vámtételekre vonatkozó kötelezettségvállalásait a csatlakozástól (2020) számított 5 éven belül teljesíti. Az értékvámokat tartalmazó tarifasorok (vagyis a 11 812-ből 10 602 tarifasor) esetében Kazahsztán csatlakozási jegyzékében a végleges lekötött vámtételek átlaga 6,9 %.

               E vámtételek sok esetben alacsonyabbak az Eurázsiai Gazdasági Unióban alkalmazottaknál. Kazahsztán az ezek alapjául szolgáló mentességek megszüntetésére és vámtételeinek az uniós vámtételekhez igazítására törekszik. A folyamat legkorábban a végleges lekötött vámtételek teljes körű bevezetése után három és fél évvel kezdődik, alapja a munkacsoport jelentésében kidolgozott egyedi mechanizmus (lásd alább).

               Ipari vámtételek

               –A nem mezőgazdasági termékekre vonatkozó végleges lekötött vámtételek átlaga 6 %.

               –A legmagasabb, mintegy 8-10 %-os átlag a bútorok, az üvegek és a kerámiatermékek vonatkozásában figyelhető meg.

               –Kazahsztán vámmentességet nyújt a gyógyszerekre és az információtechnológiai termékekre, amelyek végső lekötött vámtételét 0 %-ban határozta meg.

               –A legmagasabb, 15 %-os vámtétel bizonyos nem vasfémekre és bútorokra vonatkozik.

               –Egyes ipari termékek esetében a lekötött vámtételekre vonatkozó kötelezettségvállalások nem értékvámok: a textilekre és a lábbelikre mértékvám, a személyautókra összetett vám vonatkozik.

               Mezőgazdasági vámtételek

               –A kazahsztáni tarifajegyzék a mezőgazdasági termékek 71 %-ára értékvámot vet ki. A végleges lekötött vámtételek átlaga ezen tarifasorok esetében 8,3 %.

               –A mezőgazdaság területén a nem értékvámokra vonatkozó kötelezettségvállalások főként baromfira, sajtra, cukorárukra, borra, szeszes italokra, gyümölcslevekre és rizsre alkalmazandó mérték-, vegyes és összetett vámok.

               Kiviteli vámok

               A Kazah Köztársaság vállalta, hogy 370, az uniós exportőrök számára fontos termék esetében megszünteti vagy csökkenti a kiviteli vámokat, és nem vezet be új kiviteli vámot. Sőt, amennyiben az Eurázsiai Gazdasági Unión belül egységesítik a kiviteli vámokat, úgy Kazahsztán e vámtételeket az általa vagy az Oroszországi Föderáció által lekötött legalacsonyabb vámtétel szintjére csökkenti.

               Szolgáltatások

               A Kazah Köztársaság a szolgáltatási ágazatok széles körében vállal piacra jutási és nemzeti elbánásra vonatkozó kötelezettséget, ideértve többek között a szakmai, számítástechnikai és egyéb üzleti szolgáltatásokat, a kommunikációs szolgáltatásokat, az építőipari, forgalmazási, oktatási, környezetvédelmi, pénzügyi (biztosítási és banki), egészségügyi és szociális, továbbá turisztikai és közlekedési szolgáltatásokat.

               Jegyzőkönyvbe foglalt kötelezettségvállalások

               A csatlakozási folyamat végső, többoldalú szakaszában a WTO tagjai igyekeztek közösen biztosítani, hogy Kazahsztán kereskedelmi törvényei és intézményei alapvetően összhangba kerüljenek a WTO szabályaival és megállapodásaival, kiemelve ezeket a csatlakozási jegyzőkönyvben és a munkacsoport jelentésében. Ezek alapján a Kazah Köztársaság a munkacsoport jelentésében szereplő szabványos kötelezettségvállalásokat tett, és lemondott az átmeneti időszakokról, kivéve a kereskedelmi vonzatú beruházási intézkedésekről szóló WTO-megállapodást.

               Az EU számára a következő témakörök különösen fontosak:

               Vezetékekhez való hozzáférés

               A kazahsztáni nyersolaj- és földgázkitermelésben jogszerűen részt vevő, külföldi tulajdonban álló kazahsztáni jogi személyek megkülönböztetéstől mentes hozzáférést fognak kapni a nemzeti jogszabályok értelmében részben vagy egészben állami tulajdonban és állami ellenőrzés alatt álló vezetékeknek a meglévő hozzáférési jogok kielégítése után fennmaradó, rendelkezésre álló kapacitásához.

               Állami tulajdonú és állami ellenőrzésű vállalatok, speciális és kizárólagos előjogokkal rendelkező vállalatok

               Az ilyen vállalatok a csatlakozást követően a kereskedelmi tevékenységeik keretében végzett nemzetközi – nem kormányzati célú – beszerzéseiket és értékesítéseiket a WTO-egyezmény alkalmazandó rendelkezéseinek megfelelő módon hajtják végre. E vállalatok az említett beszerzési és értékesítési ügyleteket többek között az árra, a minőségre, az elérhetőségre, a piacképességre és a szállításra vonatkozó kereskedelmi szempontok alapján fogják végezni, és a szokásos üzleti gyakorlat szerint megfelelő versenylehetőséget fognak biztosítani a WTO-tagoknak az ilyen ügyletekben való részvételre.

               Árpolitika

               A csatlakozást követően Kazahsztán a termékek és a szolgáltatások árszabályozását a WTO-egyezménynek megfelelő módon, az exportáló WTO-tagok érdekeit figyelembe véve fogja végezni. Árszabályozási intézkedései nem szolgálhatják a termékek hazai előállításának védelmét vagy szolgáltatási kötelezettségvállalásainak gyengítését.

               A Kazahsztánban és az Eurázsiai Gazdasági Unióban alkalmazott vámtételek jövőbeli összehangolása

               Az e célból létrehozott speciális mechanizmus biztosítani fogja, hogy az érintett WTO-tagok a vámtételek összehangolása előtt megfelelő kompenzációban részesüljenek. Amennyiben az Eurázsiai Gazdasági Unió nem gondoskodik a megállapodás szerinti kompenzációról, úgy továbbra is a kazahsztáni tarifajegyzék szerinti vámtételeket fogják alkalmazni.

               Vámérték-megállapítás

               Kazahsztán a csatlakozást követően a vámérték-megállapításra, többek között az áruk alulértékelésének megelőzésére vonatkozó törvényeit, rendeleteit és gyakorlatait a WTO-egyezménnyel összhangban fogja alkalmazni, ideértve a WTO 1994. évi Általános Vám- és Kereskedelmi Egyezményének I. cikkét és az 1994. évi GATT VII. cikkének végrehajtásáról szóló WTO-megállapodást is. Kazahsztán az áruk vámértékének megállapítása céljából nem alkalmaz minimumértéket, például referenciaárakat vagy rögzített értékjegyzéket.

               Egészségügyi és növény-egészségügyi intézkedések

               Kazahsztán vállalta, hogy a területére importált, állat-egészségügyi ellenőrzés hatálya alá tartozó árukra vonatkozó bilaterális állat-egészségügyi bizonyítványok (mint amilyen az EU és Kazahsztán által kidolgozott, 2015. július 15-én hatályba lépő bizonyítvány) tekintetében tárgyalásokat és kölcsönös megállapodásokat fog folytatni, illetve kötni harmadik országokkal, amíg az érintett áruk tekintetében hatályba nem lépnek az Eurázsiai Gazdasági Unió és az adott harmadik ország között elismert állat-egészségügyi bizonyítványok. Az eurázsiai uniós határozatok végrehajtása kapcsán Kazahsztán nem fogja előírni az alacsony kockázatú termékek behozatalának előfeltételeként az egyes létesítmények nyilvántartásba vételét vagy sikeres auditját. Továbbá olyan esetekben, amikor eurázsiai uniós vagy nemzeti szinten nincsenek megállapítva kötelező állat- vagy növény-egészségügyi, illetve állatjárványügyi és állathigiéniai követelmények, Kazahsztán a WTO SPS-megállapodásának megfelelő nemzetközi szabványokat, iránymutatásokat és ajánlásokat fogja alkalmazni. Amennyiben egy hatályos állat- vagy növény-egészségügyi intézkedés nem nemzetközi szabványon alapul, noha ilyen szabvány létezik, úgy Kazahsztánban a megfelelő nemzetközi szabványt vagy annak egy részét fogják alkalmazni, kivéve, ha a WTO SPS-megállapodásának megfelelően bizonyítják az intézkedés tudományos megalapozottságát.

               A közbeszerzésről szóló megállapodás

               Kazahsztán csatlakozni kíván a közbeszerzésről szóló WTO-megállapodáshoz. A csatlakozáskor Kazahsztán megfigyelői státuszt fog kérni a megállapodáshoz, majd a WTO-hoz való csatlakozását követő négy éven belül benyújtja tagsági kérelmét és a hatályra vonatkozó ajánlatát.

               2015/0141 (NLE)

               Javaslat

               A TANÁCS HATÁROZATA

               a Kazah Köztársaság Kereskedelmi Világszervezethez történő csatlakozása tekintetében a WTO Általános Tanácsán belül képviselendő európai uniós álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére, valamint 207. cikke (4) bekezdésének első albekezdésére, 218. cikke (9) bekezdésével összefüggésben,

               tekintettel az Európai Bizottság javaslatára,

               mivel:

               (1)A Kazah Köztársaság kormánya 1996. január 29-én benyújtotta a Kereskedelmi Világszervezetet (WTO) létrehozó Marrakesh-i Egyezményhez történő csatlakozás iránti kérelmét az Egyezmény XII. cikkének megfelelően.

               (2)A Kazah Köztársaság és a WTO-tagok számára is elfogadható csatlakozási feltételek kidolgozása érdekében 1996. február 6-án létrehozták a Kazah Köztársaság csatlakozásával foglalkozó munkacsoportot.

               (3)Az Unió nevében tárgyaló Bizottság elérte, hogy a Kazah Köztársaság átfogó piacnyitási kötelezettségvállalásokat tegyen a vámtételekkel, kiviteli vámokkal és szolgáltatáskereskedelemmel kapcsolatos uniós kérések teljesítésére.

               (4)Ezeket a kötelezettségvállalásokat belefoglalták a Kazah Köztársaságnak a WTO-hoz történő csatlakozásáról szóló jegyzőkönyvbe.

               (5)A Kazah Köztársaság WTO-hoz történő csatlakozása várhatóan kedvezően és tartósan hozzájárul a Kazah Köztársaság gazdasági reformfolyamatához és fenntartható fejlődéséhez.

               (6)A csatlakozási jegyzőkönyvet ezért jóvá kell hagyni.

               (7)A WTO-t létrehozó egyezmény XII. cikke előírja, hogy a csatlakozás feltételeiről a csatlakozó tagnak és a WTO-nak meg kell állapodnia, és azokat a WTO részéről a WTO Miniszteri Konferenciája hagyja jóvá. A WTO-t létrehozó egyezmény IV. cikkének (2) bekezdése előírja, hogy a Miniszteri Konferencia ülései közötti időszakokban annak funkcióit az Általános Tanács gyakorolja.

               (8)Ennek megfelelően a Kazah Köztársaság WTO-csatlakozása tekintetében a WTO Általános Tanácsán belül képviselendő uniós álláspontot meg kell határozni,

               ELFOGADTA EZT A HATÁROZATOT:

               1. cikk

               Az Európai Unió által a Kereskedelmi Világszervezet Általános Tanácsában a Kazah Köztársaság WTO-hoz történő csatlakozása tekintetében képviselendő álláspont: a csatlakozás jóváhagyása.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök